**กน.ปศ. ๐๒**

ที่............/๒๕๖๓ วัดมหาวนาราม พระอารามหลวง

 ตำบลในเมือง อำเภอเมืองอุบลฯ

 จังหวัดอุบลราชธานี ๓๔๐๐๐

 ๑ มิถุนายน ๒๕๖๓

เรื่อง ขอนิสิตไปช่วยปฏิบัติศาสนกิจ

เรียน **พระครูกิตติคุโณภาส รองอธิการบดีวิทยาเขตอุบลราชธานี**

สิ่งที่ส่งมาด้วย ๑. แบบคำร้องขอปฏิบัติศาสนกิจ จำนวน ๑ รายการ

 ตามที่มหาวิทยาลัยมหาจุฬาลงกรณราชวิทยาลัยได้กำหนดให้นิสิตปฏิบัติศาสนกิจจะต้องปฏิบัติศาสนกิจ ในเพศบรรพชิตเป็นเวลา ๑ ปี เพื่อปฏิบัติงานสนองงานในกิจการคณะสงฆ์และสนองงานตามนโยบายและพันธกิจของมหาวิทยาลัย นั้น

 เพื่อให้การปฏิบัติศาสนกิจของนิสิตสามารถสนองงานในกิจการคณะสงฆ์และงานตามนโยบายและพันธกิจของมหาวิทยาลัยได้อย่างชัดเจนและเป็นรูปธรรม มีพื้นที่แหล่งเรียนรู้เพื่อฝึกฝนให้มีประสบการณ์ในการปฏิบัติงานและพัฒนานิสิตให้เป็นบัณฑิตที่มีคุณภาพและเป็นศาสนทายาทที่มีศักยภาพ จึงเรียนมาเพื่อขอตัว

**พระธนพงษ์ กิตฺติโสภโณ อายุ ๒๓ ปีพรรษา ๒ วิทยฐานะ น.ธ.เอก นิสิตคณะครุศาสตร์ สาขาวิชาการสอนภาษาอังกฤษ ชั้นปีที่ ๔** ไปช่วยปฏิบัติศาสนกิจตามนโยบายที่มหาวิทยาลัยกำหนด **ณ วัดมหาวนาราม พระอารามหลวง ตำบลในเมือง อำเภอเมืองอุบลราชธานี จังหวัดอุบลราชธานี** โดยมอบหมายให้ปฏิบัติงาน ดังนี้

1. จัดทำโครงการปฏิบัติศาสนกิจตามนโยบายของมหาวิทยาลัย
2. เป็นครูสอนพระปริยัติธรรมแผนกธรรม–บาลี และแผนกสามัญศึกษา
3. แสดงธรรม บรรยายธรรม เป็นวิทยากรอบรมแก่ประชาชนและหน่วยงานต่างๆ ในพื้นที่
4. ช่วยกิจการอื่นๆ ที่ได้รับมอบหมาย

 หวังเป็นอย่างยิ่งว่า จะได้รับการพิจารณาอนุเคราะห์ให้นิสิตปฏิบัติศาสนกิจดังกล่าว ได้มาปฏิบัติงานเพื่อสนองงานในกิจการคณะสงฆ์และงานตามนโยบายและพันธกิจของมหาวิทยาลัย เป็นประโยชน์กับพระพุทธศาสนา และสังคมต่อไป

เรียนมาด้วยความเคารพ

(พระครูสารกิจโกศล, ดร)

เจ้าอาวาสวัดมหาวนาราม พระอารามหลวง

ติดต่อสอบถาม

โทร.๐๔๕-๔๐๐๑๒๔